ลุ้น SET เช้ารีบาวด์ รับ “เฟด” หนุนชะลอขึ้นดอกเบี้ย
แนวโน้ม “ดัชนี” เช้ามีโอกาสรีบาวด์ตามภูมิภาค รับ “เฟด” หนุนชะลอเร่งขึ้นดอกเบี้ย พร้อมให้แนวต้าน 1,620-1,625 จุด แนวรับ 1,600-1,605 จุด
แนวโน้ม “ดัชนี” เช้ามีโอกาสรีบาวด์ตามภูมิภาค รับ “เฟด” หนุนชะลอเร่งขึ้นดอกเบี้ย พร้อมให้แนวต้าน 1,620-1,625 จุด แนวรับ 1,600-1,605 จุด
3 มี.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่ารีบาวด์กลับขึ้นมาได้ตามทิศทางตลาดหุ้นอื่นในภูมิภาคเอเชียที่เปิดมาเช้าวันนี้ปรับตัวขึ้นตามตลาดหุ้นสหรัฐเมื่อคืนที่รีบาวด์กลับมา หลังมีเจ้าหน้าที่ธนาคารกลางสหรัฐ (เฟด) ออกมาสนับสนับสนุนให้เริ่มชะลอการขึ้นดอกเบี้ย เพื่อลดผลกระทบต่อเศรษฐกิจสหรัฐ ส่งผลหนุนต่อ sentiment ตลาดหุ้นในระยะสั้น
อย่างไรก็ตาม ยังไม่มีปัจจัยใหม่ที่จะช่วยเข้ามาผลักดันดัชนีได้อย่างมีนัยสำคัญ และปัจจัยในประเทศในเรื่องตัวเลขเศรษฐกิจและผลประกอบการบริษัทจดทะเบียนที่ออกมาก็ค่อนข้างผิดจากที่นักวิเคราะห์คาดไป ทำให้การฟื้นตัวของดัชนีอย่างชัดเจนยังค่อนข้างจำกัด
ให้แนวต้าน 1,620-1,625 จุด แนวรับ 1,600-1,605 จุด